**Državljanska in domovinska kultura in etika, 8. razred, 4. teden**

(6. 4. – 10. 4. 2020)

1. **šolska ura: TEŽAVE NERAZVITIH IN RAZVITIH DEŽEL**
* V **učbeniku** na **str. 57** **si oglejte** **zemljevid porazdelitve svetovnega bogastva**. **Kaj ugotovite?**
* Na spletni strani <https://www.worldometers.info/gdp/gdp-per-capita/> si oglejte **najbogatejše in najrevnejše države na svetu leta 2017**. Predstavljen je BDP na prebivalca (GDP per capita) v ameriških dolarjih, to pomeni, kolikšen je povprečni »zaslužek« v državi na vsakega prebivalca. Katere države so na vrhu tabele in katere na dnu? Kje je Slovenija?
* Žal je bogastvo po svetu izrazito **neenakomerno porazdeljeno**. K temu veliko še dodatno prispevajo razvite države, ki izkoriščajo težavne okoliščine nerazvitih. O tem si preberite v **učbeniku** na **str. 56**.
* Kaj mislite, katere so **največje težave** **nerazvitih dežel**? **Razmislite** o:
	+ **Revščini** (in z njo povezani lakoti, slabi higieni …): **kdo in kako lahko pomaga?**
	+ **Prehitrem naraščanju števila prebivalstva** (spomnite se prebivalstva Afrike in Azije: naraščanje prebivalstva po celinah si lahko še enkrat ogledate na <https://www.worldometers.info/world-population/africa-population/>), ki žal najhitreje narašča ravno na najbolj revnih predelih: **kdo in kako lahko pomaga?**
	+ **Preberite** besedilo v **učbeniku** na **str. 58** in si oglejte tudi **zemljevid podhranjenosti po svetu**. Nato preberite še **poglavje 16** v **učbeniku** na **str. 62-63**.
* Katere pa so po vašem mnenju **največje težave** **razvitih dežel**? **Razmislite** o:
	+ **Revščini nekaterih** oz. neenakomerno porazdeljenem bogastvu znotraj držav: **kdo in kako lahko pomaga?**
	+ Vse večjem **stresu** in njegovih posledicah (alkoholizem, droge, samomori …): **kdo in kako lahko pomaga?**
	+ Vse **manj je prostega časa** in vse pogostejše so bolezni, povezane s premalo skrbi zase, gibanjem (npr. pretirana debelost – srčno-žilne bolezni …): **kdo in kako lahko pomaga?**
* **Prepišite snov v zvezek.** Zapis najdete na naslednji strani.
* **Utrdite in povežite svoje znanje**:
	+ V **učbeniku** na **str. 60** imate na zanimiv način predstavljeno, kakšna bi bila **sestava neke »globalne vasi«**, če bi imel svet le 100 prebivalcev. Morda vas bo kakšen podatek neprijetno presenetil. Skušajte določiti, med katere prebivalce te vasi **sodite v**i oz. povprečen prebivalec Slovenije.
	+ **Kako bi lahko zmanjšali razlike po svetu?** Lahko tudi posamezniki kako prispevamo k temu? Je globalizacija nujno samo nekaj slabega? **Razmislite, poglobite se.** V pomoč vam je lahko tudi **zapis v učbeniku** na **str. 59**.

**Če mi slučajno še kdo ni oddal projekta (poslovnega načrta in PP predstavitve), naj to naredi v najkrajšem možnem času!**

4. šolska ura: zapis v zvezek

**TEŽAVE NERAZVITIH IN RAZVITIH DEŽEL**

Večina svetovnega **bogastva** je zbranega v treh delih sveta:

* Severna Amerika (34 %)
* Evropa (30 %)
* Bogate države ob Tihem oceanu (24 %)
1. **Težave nerazvitih držav:**
* **revščina: lakota, pomanjkljiva higiena, bolezni**

Rešitve: pomoč mednarodnih humanitarnih organizacij (Rdeči križ, Unicef, Karitas …), Organizacije združenih narodov, vlad razvitih držav

* **naraščanje števila prebivalstva**

Rešitve: finančna pomoč pri pridelovanju hrane, omejevanje rasti prebivalstva, izobraževanja o načrtovanju družine in kontracepciji

1. **Težave razvitih držav:**
* **revščina** **(nekaterih)**

Rešitve: pomoč pri izobraževanju, zaposlovanju, sporazumevanju, pomoč brezposelnim …

* **stres: zatekanje k alkoholu, drogam, samomori …**

Rešitve: pomoč pristojnih društev in služb

* **manj časa zase** in za **rekreacijo**: **pojav sodobnih bolezni** (debelost – srčna obolenja, bolezni ožilja …)

Rešitve: vzeti si moramo čas zase in za rekreacijo